**คิวต์เชฟ** (อังกฤษ: Cute Chef) เป็นกลุ่มไอดอลชายของประเทศไทย ภายใต้แนวคิด คือ "Recipes for Small Enjoyment (ความสนุกเล็กๆ จากสูตรต้นตำรับ)" ในสังกัดค่ายเพลง โจมแฟม (JomeFam) วงคิวต์เชฟเปิดตัวอย่างเป็นทางการเมื่อวันที่ 27 กันยายน 2561 พร้อมกับซิงเกิลแรกในชื่อ "มะงึกๆ อุ๋งๆ (Haguttokyuukyuu)" ปัจจุบันมีสมาชิกทั้งหมด 12 คน

แนวคิด
------

คิวต์เชฟเป็นกลุ่มไอดอลชายของประเทศไทย ที่ผ่านการเล่าเรื่องในแบบฉบับของอาหารตาสู่อาหารใจ ภายใต้แนวคิดที่ว่า "Recipes for Small Enjoyment (ความสนุกเล็กๆ จากสูตรต้นตำรับ)" จากความหิวสู่ความกระหายในความสำเร็จของแบบฉบับกลุ่มไอดอลชาย

คอนเซปต์ของวงนี้เปรียบสมาชิกในวงเสมือนเป็นเชฟ ซึ่งการเป็นเชฟที่ดีนั้นต้องเกิดจากความรัก รักที่จะทำสิ่งที่คิด สิ่งที่ฝันนั้นให้เป็นจริง ถึงแม้จะไม่มีต้นทุนเดิมเลยก็ตาม แต่พวกเขาพร้อมจะฝึกฝน และพัฒนาความสามารถ เพื่อที่จะมอบ "อาหารปรุงสุข" ให้กับเหล่า Fanchef หรือ แฟนคลับของวงนั่นเอง ซึ่งวงคิวต์เชฟ จะเป็นแหล่งให้สมาชิกในวงนั้นได้มาพัฒนาเรื่อง Artist Management

นอกจากนี้ คิวต์เชฟยังเป็นเครื่องหมายการันตีของความอร่อย ผ่านมาตรฐานความสนุกของไอดอลชาย เพื่อที่จะไปคัดสรรหาความอร่อยของร้านอาหาร และอาหารในเมืองไทย ที่ไหนที่ว่าอร่อย ที่ไหนที่ต้องบอกต่อความอร่อย หรือที่ไหนที่ต้องการพัฒนาเพื่อกระตุ้นยอดขายในเชิงการตลาด คิวต์เชฟจะให้ความสำคัญมากในสิ่งนี้

ประวัติ
-------

### พ.ศ. 2561 : การเปิดตัวอย่างเป็นทางการครั้งแรกพร้อมกับซิงเกิลใหม่

คิวต์เชฟ ได้เปิดตัวอย่างเป็นทางการในวันที่ 27 กันยายน พ.ศ. 2561 ในซิงเกิลแรก ชื่อว่า "มะงึกๆ อุ๋งๆ (Haguttokyuukyuu)" ซึ่งซิงเกิลนี้ ได้มีการปล่อยตัวอย่างมาก่อนในช่องทาง YouTube ของวงในวันที่ 25 กันยายน พ.ศ. 2561 โดยซิงเกิลนี้ได้ร่วมมือกับช่อง YouTube ชื่อ "ORNLY YOU" ซึ่งก่อนหน้านี้ทางช่องก็ได้มีการแต่งเพลง "มะงึกๆ อุ๋งๆ" มาก่อนแล้ว ภายหลัง จึงมีการร่วมมือกันจัดทำเป็นซิงเกิลตัวแรกของวง โดยมีการปรับแต่งทำนองเพลงให้เข้ากับวง มีการเพิ่มเนื้อร้องภาษาญี่ปุ่น ทำให้วงนี้เป็นที่รู้จักมากขึ้น แต่ก็ยังไม่มากนัก โดยรายได้จากการดาวน์โหลดเพลงนี้ ทาง ORNLY YOU ได้กล่าวไว้ว่าจะนำไปซื้อเครื่องดนตรีและสร้างห้องดนตรีให้กับโรงเรียนในต่างจังหวัด

สมาชิก
------

สมาชิกในเวลาปัจจุบันมีทั้งหมด 12 คน ทั้งนี้สมาชิกแบ่งออกเป็นทีมเต้น 11 คน และทีมร้อง 1 คน และสมาชิกของวงนั้นมีจำนวนสมาชิกที่ไม่แน่นอน เนื่องจากมีการรับสมัครเรื่อยๆ โดยมีนักชิมไอดอลชายในปัจจุบันทั้ง 12 คน ได้แก่

### สมาชิกปัจจุบัน

| ลำดับ | ชื่อ-สกุล | ชื่อเล่น | วันเกิด | อายุ | ตำแหน่ง |
| --- | --- | --- | --- | --- | --- |
| 1 | ฉลองรัฐ นอบสำโรง | เฟิร์ส | 9 เมษายน พ.ศ. 2541 | 21 ปี | นักเต้น |
| 2 | กัญจน์ เตียวสุวรรณ | กันกัน | 12 พฤศจิกายน พ.ศ. 2542 | 20 ปี |
| 3 | ณัฐวีรัช พงศ์ศศิเดชน์ | กฤษ | 14 มีนาคม พ.ศ. 2539 | 23 ปี |
| 4 | เกริกชัย เทพอินถา | เบส | 7 มีนาคม พ.ศ. 2540 | 22 ปี |
| 5 | กษิดิ์เดช ปลูกผล | บุ๊ค | 25 ตุลาคม พ.ศ. 2539 | 23 ปี |
| 6 | ระพีพัฒน์ อิ่มพันธุ์ | ตูนตูน | 20 เมษายน พ.ศ. 2540 | 22 ปี |
| 7 | ภาคิน สีอ่อน | บอล | 16 ตุลาคม พ.ศ. 2537 | 25 ปี |
| 8 | ชวิน แต้ประจิตร | เกมส์ | 1 ธันวาคม พ.ศ. 2539 | 23 ปี |
| 9 | อดิรุจ แสงเทียน | ตูน | 24 สิงหาคม พ.ศ. 2545 | 17 ปี |
| 10 | กาจบัณฑิต ใจดี | จูเนียร์ | 12 กรกฎาคม พ.ศ. 2539 | 23 ปี |
| 11 | Chang Cheng-yu | แดเนียล | 11 มีนาคม พ.ศ. 2539 | 23 ปี |
| 12 | โทรุ ทากิซาว่า | โทรุ | 24 พฤษภาคม พ.ศ. 2539 | 23 ปี | นักร้อง |
|

### อดีตสมาชิก

| ลำดับ | **ชื่อ-สกุล** | **ชื่อเล่น** | วันเกิด | อายุ | ตำแหน่ง |
| --- | --- | --- | --- | --- | --- |
| 1 | ธัญธร วิวัฒนเดชา | ธัญ | 5 ธันวาคม พ.ศ. 2539 | 23 ปี | นักเต้น |
| 2 | ณภัทร หิรัญเดช | โฟร์ | 13 ตุลาคม พ.ศ. 2540 | 22 ปี |
| 3 | บุณยกร รัตนอำนวยชัย | บีม | 29 มีนาคม พ.ศ. 2544 | 18 ปี |
| 4 | สหภาพ วงศ์ราษฎร์ | มิกซ์ | 22 กรกฎาคม พ.ศ. 2541 | 21 ปี |
| 5 | ศิริวัชร์ ชัยพิพัฒน์ | อู๋ | 24 มีนาคม พ.ศ. 2537 | 25 ปี | นักร้อง |

ผลงาน
-----

### ซิงเกิล

| ปี | ชื่อ |
| --- | --- |
| 2561 | "มะงึกๆ อุ๋งๆ (Haguttokyuukyuu)" |
| "ฮักเมา (LOVE DRUNK)" |
| "กวิน" |
| "นะนะน้าเนี้ย" |

อ้างอิง
-------

1. 1 2 3 4 5  ORNLY YOU X CUTE CHEF - มะงึกๆอุ๋งๆ(Haguttokyuukyuu) - YouTube
2. ↑  "Cute Chef" วงไอดอลวงใหม่ที่คราวนี้มาเป็นหนุ่มหล่อหน้าใสสมาชิกในวงทั้งหมด 16 คน กับเพลงเดบิวท์ "มะงึกๆ อุ๋งๆ"
3. 1 2  พวกเขาคือใคร? CUTE CHEF ไอดอลเด็กหนุ่มของประเทศไทย กำลังจะมาขโมยหัวใจสาว ๆ!
4. ↑  CUTE CHEF "มะงึกๆ อุ๋งๆ (Haguttokyuukyu)" MV Teaser Video - YouTube
5. ↑  เปิดวาร์ปแฟนในอุดมคติ 16 หนุ่มมาแรง CUTE CHEF

แหล่งข้อมูลอื่นๆ
----------------

* ช่อง YouTube ของวงคิวท์เชฟ
* เฟซบุ๊คของวงคิวท์เชฟ